CELEX: 62016TA0644
Language: mt
Date: 2018-07-11 00:00:00
Title: Kawża T-644/16: Sentenza tal-Qorti Ġenerali tal-11 ta’ Lulju 2018 – ClientEarth vs Il-Kummissjoni (“Aċċess għal dokumenti — Regolament (KE) Nru 1049/2001 — Dokumenti tal-Kummissjoni li jikkonċernaw il-kompatibbiltà mad-dritt tal-Unjoni tal-mekkaniżmu ta’ riżoluzzjoni ta’ tilwim bejn investituri u Stati u tas-sistema ġudizzjarja tal-investimenti li jinsabu fil-ftehimiet kummerċjali tal-Unjoni — Rifjut parzjali ta’ aċċess — Eċċezzjoni marbuta mal-protezzjoni tal-interess pubbliku f’dak li jikkonċerna r-relazzjonijiet internazzjonali — Eċċezzjoni marbuta mal-protezzjoni tal-pariri legali — Eċċezzjoni marbuta mal-protezzjoni tal-proċess deċiżjonali — Interess pubbliku superjuri”)

27.8.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 301/27
            
         
      Sentenza tal-Qorti Ġenerali tal-11 ta’ Lulju 2018 – ClientEarth vs Il-Kummissjoni
      (Kawża T-644/16) (1)
      
      ((“Aċċess għal dokumenti - Regolament (KE) Nru 1049/2001 - Dokumenti tal-Kummissjoni li jikkonċernaw il-kompatibbiltà mad-dritt tal-Unjoni tal-mekkaniżmu ta’ riżoluzzjoni ta’ tilwim bejn investituri u Stati u tas-sistema ġudizzjarja tal-investimenti li jinsabu fil-ftehimiet kummerċjali tal-Unjoni - Rifjut parzjali ta’ aċċess - Eċċezzjoni marbuta mal-protezzjoni tal-interess pubbliku f’dak li jikkonċerna r-relazzjonijiet internazzjonali - Eċċezzjoni marbuta mal-protezzjoni tal-pariri legali - Eċċezzjoni marbuta mal-protezzjoni tal-proċess deċiżjonali - Interess pubbliku superjuri”))
      (2018/C 301/34)
      Lingwa tal-kawża: l-Ingliż
      
         Partijiet
      
      
         Rikorrenti: ClientEarth (Londra, ir-Renju Unit) (rappreżentanti: O. Brouwer, avukat, u N. Frey, solicitor)
      
         Konvenuta: Il-Kummissjoni Ewropea (rappreżentanti: F. Clotuche-Duvieusart u J. Baquero Cruz, aġenti)
      
         Suġġett
      
      Talba bbażata fuq l-Artikolu 263 TFUE u intiża għall-annullament tad-deċiżjoni tal-Kummissjoni C(2016) 4286 finali, tal-1 ta’ Lulju 2016, li tirrifjuta l-aċċess għal ċerti dokumenti li jirrigwardaw il-kompatibbiltà mad-dritt tal-Unjoni Ewropea tal-mekkaniżmu ta’ riżoluzzjoni ta’ tilwim bejn investituri u Stati u tas-sistema ġudizzjarja tal-investimenti li jinsabu fil-ftehimiet kummerċjali tal-Unjoni.
      
         Dispożittiv
      
      
                  1)
               
               
                  Ir-rikors huwa miċħud.
               
            
                  2)
               
               
                  ClientEarth għandha tbati l-ispejjeż tagħha stess kif ukoll dawk sostnuti mill-Kummissjoni Ewropea.
               
            
         (1)  ĠU C 402, 31.10.2016.